Source: http://www.jamijarvi.fi/kunta/paatoksenteko/poytakirjat/kunnanvaltuusto/getfile.php?file=495
Timestamp: 2017-11-19 00:49:11+00:00
Document Index: 10781911

Matched Legal Cases: ['§ 30', '§ 36', '§ 31', '§ 28', '§ 28', '§ 15', '§ 6', '§\n1', '§ 21', '§ 25', '§ 31', '§ 17', '§ 15', '§ 20', '§ 17', '§ 17']

Pidetään Valtuuston kokoushuoneessa maanantaina 30.6.2008 alkaen kello 19.00.
30 § Kokouksen laillisuus ja päätösvaltaisuus
31 § Pöytäkirjan tarkastajien valinta
32 § Vuoden 2007 tilinpäätös ja toimintakertomus
33 § Arviointikertomus vuodelta 2007
34 § Eron myöntäminen Sari Leppihalmeelle perusturvalautakunnan jäsenyydestä ja jäsenen valitseminen
lautakuntaan
35 § Eron myöntäminen teknisen lautakunnan varajäsenyydestä / Mira Manninen
36 § Hiihtotunnelin tervehdyttämissuunnitelmaan liittyvät lainajärjestelyt
37 § Koulukuraattorin palveluiden järjestäminen
38 § Kauppakirjan hyväksyminen / Samuli Rajakallio, perustettavan asunto-osakeyhtiön lukuun
39 § Ilmoitus- ja mahdollisesti kiireellisenä käsiteltäväksi otettavat asiat
40 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 3.7.2008 kello 09.00 - 11.00.
Jämijärvellä 23.6.2008
Kunnanvaltuusto Laatimispäivämäärä: 20.3.2008
Maanantai 30.6.2008 kello 19.00
30 § KOKOUKSEN LAILLISUUS JA PÄÄTÖSVALTAISUUS 35
31 § PÖYTÄKIRJAN TARKASTAJIEN VALINTA 35
32 § VUODEN 2007 TILINPÄÄTÖS JA TOIMINTAKERTOMUS 36
33 § ARVIOINTIKERTOMUS VUODELTA 2007 38
34 § ERON MYÖNTÄMINEN SARI LEPPIHALMEELLE
PERUSTURVALAUTAKUNNAN JÄSENYYDESTÄ JA JÄSENEN
VALITSEMINEN LAUTAKUNTAAN 39
35 § ERON MYÖNTÄMINEN TEKNISEN LAUTAKUNNAN
VARAJÄSENYYDESTÄ / MIRA MANNINEN 40
36 § HIIHTOTUNNELIN TERVEHDYTTÄMISSUUNNITELMAAN LIITTYVÄT
LAINAJÄRJESTELYT 41
37 § KOULUKURAATTORIN PALVELUIDEN JÄRJESTÄMINEN 45
38 § KAUPPAKIRJAN HYVÄKSYMINEN / SAMULI RAJAKALLIO,
PERUSTETTAVAN ASUNTO-OSAKEYHTIÖN LUKUUN 47
39 § ILMOITUS- JA MAHDOLLISESTI KIIREELLISENÄ KÄSITELTÄVÄKSI
OTETTAVAT ASIAT 48
40 § MUUT MAHDOLLISESTI ESILLE TULEVAT ASIAT 49
30.6.2008 kello 19.00 – 19.35
Huhtanen Pasi varajäsen
Koivumäki Anu varajäsen
Ristimäki Kimmo varajäsen
§§ 30 - 40
Matti Peurala Rainer Rajamäki Esa Ala-Karvia
§ 36 osalta
Kunnanvirasto 3.7.2008
Kimmo Ristimäki Jarmo Huhtaniemi
Ehdotus: Kokouskutsu asialistoineen on julkipantu kunnan ilmoitustaululle 19.6.2008 ja kokouskutsu on julkaistu Pohjois-Satakunta -lehdessä 24.6.2008 ja Kankaanpään Seutu -lehdessä 23.6.2008. Kokouskutsu asialistoineen on lähetetty kaikille valtuutetuille ja kunnanhallituksen jäsenille 19.6.2008. Kokous todetaan laillisesti koolle kutsutuksi ja päätösvaltaiseksi.
Päätös: Pöytäkirjan tarkastajiksi valittiin yksimielisesti Kimmo Ristimäki ja Jarmo Huhtaniemi.
Kunnanhallitus 106 § 31.3.2008
Tarkastuslautakunta 7 § 28.4.2008
Tilinpäätöksen mukaan kunnan vuosikate vuonna 2007 oli negatiivinen – 98 955,52 euroa. Tilikauden alijäämäksi poistojen jälkeen kirjattiin 431 512,15 euroa. Talousarviolainat lisääntyivät vuoden aikana 1 461 euroon/asukas (v. 2006 1 379 €/asukas).
Tarkastusltk 7 § KunL 75 §:n mukaan tilintarkastaja antaa kunnanvaltuustolle tilintarkastuskertomuksen, jossa esitetään tarkastuksen tulokset. Kertomuksessa on esitettävä, onko tilinpäätös hyväksyttävä ja voidaanko toimielinten jäsenille ja tilivelvollisille viranhaltijoille myöntää vastuuvapaus.
Tarkastuslautakunta esittää kunnanvaltuustolle, että vuoden 2007 tilinpäätös hyväksytään ja kunnan hallintoa ja taloutta hoitaneille toimielinten jäsenille ja tehtäväalueiden johtaville viranhaltijoille myönnetään vastuuvapaus tilivuodelta 1.1.-31.12.2007.
Päätös: Tarkastuslautakunta päätti esittää kunnanvaltuustolle, että vuoden 2007 tilinpäätös hyväksytään ja kunnan hallintoa ja taloutta hoitaneille toimielinten jäsenille ja tehtäväalueiden johtaville viranhaltijoille myönnetään vastuuvapaus tilivuodelta 1.1.-31.12.2007
KV 32 § Vuoden 2007 tilinpäätös ja toimintakertomus sekä tilintarkastuskertomus on liitteenä nro 32.1.
Päätös: Valtuusto hyväksyi yksimielisesti tarkastuslautakunnan esityksen.
Tarkastuslautakunta 8 § 28.4.2008
Tarkastusltk 8 § Tarkastuslautakunnan tehtävänä on KunL 71 §:n mukaan arvioida, ovatko kunnanvaltuuston vuoden 2007 talousarviossa asettamat toiminnalliset ja taloudelliset tavoitteet toteutuneet.
Tilivelvollisten viranhaltijoiden antamien selvitysten, pöytäkirjojen seurannan, vuoden 2007 tilinpäätöksen ja muun seurannan perusteella tarkastuslautakunta arvioi kunnan toiminnallisten ja taloudellisten tavoitteiden toteutumista vuodelta 2007.
Päätös: Tarkastuslautakunta päätti hyväksyä ja allekirjoittaa vuoden 2007 arviointikertomuksen ja päätti saattaa sen kunnanvaltuuston käsiteltäväksi.
KV 33 § Vuoden 2007 arviointikertomus liitteenä nro 33.1.
Päätös: Valtuusto merkitsi arviointikertomuksen tiedokseen.
Kunnanhallitus 113 § 15.4.2008
34 § ERON MYÖNTÄMINEN SARI LEPPIHALMEELLE PERUSTURVALAUTAKUNNAN JÄSENYYDESTÄ JA JÄSENEN
VALITSEMINEN LAUTAKUNTAAN
Sari Leppihalme anoo eroa perusturvalautakunnan jäsenyydestä 1.4.2008 alkaen lautakunnan alaisen työsuhteen
Ehdotus: Kunnanhallitus päättää ehdottaa kunnanvaltuustolle, että valtuusto
1. myöntää Sari Leppihalmeelle eron perusturvalautakunnan jäsenyydestä 1.4.2008 alkaen
2. valitsee jäsenen lautakuntaan Sari Leppihalmeen tilalle
Kunnanhallituksen puheenjohtaja Matti Leppihalme poistui kokouksesta tämän asian käsittelyn ja päätöksenteon
ajaksi todeten itsensä esteelliseksi.
Koska kunnanhallituksen varapuheenjohtaja Tuija Ranta ei ollut läsnä, kunnanhallitus valitsi yksimielisesti puheenjohtajaksi tämän asian käsittelyn ja päätöksenteon ajaksi Tapio Rajalahden.
KV 34 §
Päätös: Valtuusto päätti yksimielisesti
1. myöntää eron Sari Leppihalmeelle perusturvalautakunnan jäsenyydestä 1.4.2008 alkaen
2. valita jäseneksi hänen tilalleen 1.4.2008 alkaen Aili Leppihalmeen ja hänen henkilökohtaiseksi varajäseneksi Ritva Mäkelän
Valtuutettu Matti Leppihalme poistui kokouksesta tämän asian käsittelyn ja päätöksenteon ajaksi todeten itsensä esteelliseksi.
Kunnanhallitus 131 § 6.5.2008
35 § ERON MYÖNTÄMINEN TEKNISEN LAUTAKUNNAN VARAJÄSENYYDESTÄ /
KV 35 §
1. myöntää eron Mira Manniselle teknisen lautakunnan varajäsenyydestä paikkakunnalta poismuuton vuoksi ja
2. valita hänen tilalleen teknisen lautakunnan varajäseneksi Kristiina Kotaojan.
Kunnanhallitus 60 § 21.2.2008
Kunnanhallitus 100 § 25.3.2008
Kunnanvaltuusto 25 § 31.3.2008
Kunnanhallitus 174 § 17.6.2008
Jämin Hiihtotunneli Oy:n hallituksen puheenjohtaja Matti Peurala esitteli kunnanhallituksen edellisen kokouksen jälkeen Jämin hiihtotunnelin käymiä lainajärjestelyneuvotteluja.
Tällöin sovittiin, että asian käsittelyä jatketaan kunnanhallituksen ylimääräisessä kokouksessa 21.2.2008.
Lainajärjestelyjen aikataulu on laadittu siten, että kaikki päätökset, niin kunnan kuin rahoituslaitostenkin osalta ovat valmiit viimeistään 31.3.2008.
Muistio lainajärjestelyistä on liitteenä nro 60.1.
Ehdotus: Kunnanhallitus hyväksyy muistiossa esitetyt lainajärjestelyt ja esittää edelleen muistion valtuuston hyväksyttäväksi.
Päätös: Käydyn keskustelun jälkeen esittelijä muutti päätösehdotustaan ja esitti, että asia jätetään pöydälle ja sen käsittelyä jatketaan valtuuston iltakoulussa 28.02.2008 heti valtuuston kokouksen jälkeen.
Esittelijän muutettu päätösehdotus hyväksyttiin yksimielisesti.
Valtuuston puheenjohtaja Matti Peurala, valtuuston I varapuheenjohtaja Kyösti Lahti, valtuuston II varapuheenjohtaja Pentti Virtanen, kunnanhallituksen varapuheenjohtaja Tuija Ranta ja kunnanhallituksen jäsen Hilkka Lahdensivu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
KH 100 § Asiaa käsiteltiin valtuuston iltakoulussa 28.2., jossa selkeä enemmistö valtuutetuista oli neuvoteltujen lainajärjestelyjen kannalla.
Jämin Hiihtotunneli Oy:tä koskeva rahoittajasopimus on liitteenä
nro 100.1.
Rahoitusjärjestelyillä hiihtotunnelin lainavastuut pienenevät 39 %:lla eli 448.638,46 eurolla.
Rahoitusjärjestely edellyttää kunnalta lisätakauksia. Kunnan takausvastuu lisääntyy 272.000 eurolla.
Rahoitusjärjestelyjen mukaiset kunnan takaukset olisivat seuraavat:
- Parkanon Säästöpankki 157 000 euroa
- Jämijärven Osuuspankki 215 000 euroa
- Finnvera Oyj. 50 000 euroa
yhteensä 422 000 euroa
Järjestelyllä lakkaavat vanhat takaukset :
- Jämijärven Osuuspankki 150 000 euroa
Takausvastuiden lisäys 272 000 euroa
1. hyväksyy rahoitusjärjestelyt omalta osaltaan ja siihen liittyvät lisätakaukset. Lisätakaukset tuodaan yksilöitynä ja lainoihin sidottuina valtuuston seuraavaan kokoukseen.
2. edellyttää takausvastuunsa 422 000 osalta vastavakuutena Finnvera Oyj:n jälkeen vapautuvia vuokraoikeuskiinnityksiä.
Päätös: Puheenjohtajan avattua keskustelun kunnanhallituksen jäsen Olli Seppälä esitti, ettei rahoitusjärjestelyä tule hyväksyä ja ettei kunnan takausvastuuta tule lisätä. Päivi Leponiemi kannatti Olli Seppälän tekemää ehdotusta.
Puheenjohtajan päätettyä keskustelun hän totesi, että oli tehty esittelijän esityksestä poikkeava kannatettu esitys, joten tulee suorittaa äänestys.
Puheenjohtaja teki seuraavan äänestysesityksen, joka hyväksyttiin yksimielisesti: suoritetaan nimenhuutoäänestys, ne jotka kannattavat esittelijän esitystä äänestävät ”Jaa” ja ne, jotka Olli Seppälän tekemää esitystä äänestävät ”Ei”.
Suoritetussa nimenhuutoäänestyksessä annettiin 3 Jaa-ääntä (Anne Lax, Tapio Rajalahti, Matti Leppihalme) ja 3 Ei-ääntä (Olli Seppälä, Päivi Leponiemi, Markku Kujala). Puheenjohtaja totesi, että puheenjohtajan äänellä kunnanhallitus hyväksyi esittelijän tekemän esityksen.
Päätös: Puheenjohtajan avattua keskustelun hän totesi että, koska kaikki valtuuston puheenjohtajat olivat esteellisiä tulee kokoukselle valita puheenjohtaja tämän pykälän käsittelyn ja päätöksenteon ajaksi. Valtuutettu Ari Uusi-Rasin esityksestä valtuusto valitsi yksimielisesti tämän pykälän puheenjohtajaksi Rainer Rajamäen.
Valtuuston puheenjohtaja Matti Peurala, valtuuston I varapuheenjohtaja Kyösti Lahti, valtuuston II varapuheenjohtaja Pentti Virtanen, valtuutettu Tuija Ranta sekä valtuutettu Hilkka Lahdensivu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
Hilkka Lahdensivun varajäsenenä Mia Sjöman ja Pentti Virtasen varajäsenenä Anneli Pitkänen osallistuivat tämän asian käsittelyyn ja päätöksen tekoon.
Puheenjohtajan avattua keskustelun valtuuston jäsen Olli Seppälä esitti, ettei rahoitusjärjestelyjä hyväksyttäisi ja että kunnan takausvastuuta ei tule lisätä. Valtuutetut Päivi Leponiemi ja Mia Sjöman kannattivat Olli Seppälän tekemää esitystä.
Puheenjohtajan julistettua keskustelun päättyneeksi hän totesi, että oli tehty kunnanhallituksen esityksestä poikkeava kannatettu esitys, joten tulee suorittaa äänestys.
Puheenjohtaja teki seuraavan äänestysesityksen, joka hyväksyttiin yksimielisesti: suoritetaan nimenhuutoäänestys, ne jotka kannattavat kunnanhallituksen esitystä äänestävät ”Jaa” ja ne, jotka kannattavat Olli Seppälän tekemää Päivi Leponiemen ja Mia Sjömanin kannattamaa esitystä äänestävät ”Ei”.
Suoritetussa nimenhuutoäänestyksessä annettiin yhteensä 18 ääntä, jotka jakautuivat seuraavasti:
Jaa 10 ääntä
Ei 7 ääntä
Tyhjä 1 ääni
Puheenjohtaja totesi, että koska asian käsittely vaatii ainoastaan yksinkertaisen enemmistön, niin valtuuston päätökseksi oli tullut kunnanhallituksen ehdotus.
Äänestysluettelo on liitteenä nro 25.1.
KH 174 § Yksilöidyt velkakirjat ja takaussitoumukset ovat liitteenä 174.1.
Ehdotus: Kunnanhallitus ehdottaa valtuustolle, että valtuuston 31.3.2008 § 15 päättämien periaatteiden mukaan valtuusto hyväksyy oheisen liitteen mukaiset vakuusjärjestelyt.
Päätös: Puheenjohtajan avattua keskustelun Olli Seppälä ja Päivi Leponiemi ilmoittivat, etteivät ole muuttaneet kantaansa valtuuston edelliseen käsittelyyn, mutta eivät tehneet kuitenkaan muutosesitystä. Puheenjohtaja totesi päätettyään keskustelun, että valtuusto oli hyväksynyt kunnanhallituksen ehdotuksen.
Valtuuston puheenjohtaja Matti Peurala, valtuuston I varapuheenjohtaja Kyösti Lahti, valtuuston II varapuheenjohtaja Pentti Virtanen, valtuutettu Tuija Ranta ja Hilkka Lahdensivu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
Puheenjohtajana tämän asian käsittelyn ja päätöksenteon ajan toimi valtuutettu Rainer Rajamäki.
Sivistyslautakunta 35 § 20.5.2008
Kunnanhallitus 177 § 17.6.2008
Lastensuojelulaki 13.4.2007/n:o 417:” 2 luku 9 §
Tuki koulunkäyntiin Kunnan tulee järjestää koulupsykologi- ja koulukuraattoripalveluita, jotka antavat kunnan perusopetuslaissa (628/1998) tarkoitetun esi-, perus- ja lisäopetuksen sekä valmistavan opetuksen oppilaille riittävän tuen ja ohjauksen koulunkäyntiin ja oppilaiden kehitykseen liittyvien sosiaalisten ja psyykkisten vaikeuksien ehkäisemiseksi ja poistamiseksi. Palveluilla tulee edistää myös koulun ja kodin välisen yhteistyön kehittämistä. Perusopetuslain 7 ja 8 §:ssä tarkoitetun opetuksen järjestäjä vastaa edellä 1 momentissa tarkoitettujen palveluiden järjestämisestä oppilailleen.”
Uusi lastensuojelulaki edellyttää kuntia järjestämään edellä olevan pykälän (lastensuojelulaki 2 luku, 9 §) mukaisesti kuraattoripalvelut kunnassa.
Asiasta on keskusteltu Pohjois-Satakunnan alueen oppilashuollon kehittämishankkeeseen liittyvissä kokouksissa ja alueen sivistystoimenjohtajien kokouksissa.
Lavian kunnalla on jo tarvittava koulukuraattoriyhteistyö aloitettu menestyksekkäästi aiemmin niin, että Kankaanpäällä ja Lavialla on yhteinen kuraattori joka toimii 2 työpäivää viikossa Lavialla ja loput Kankaanpäässä.
Sivistystoimenjohtajat ovat neuvototteluissaan päättäneet esittää omille lautakunnilleen, että Kankaanpää, Jämijärvi, Siikainen, Karvia ja Honkajoki tekisivät asiassa yhteistyötä. Yhteistyö toteutettaisiin siten, että Kankaanpää toimisi isäntäkuntana palkaten koulukuraattorin. Tällöin Kankaanpäällä olisi 3 kuraattoria, joiden työpanos jaettaisiin yhteistyökuntien kesken alustavan suunnitelman mukaan siten, että se jäntevöittäisi kuraattorien työtä, eikä yhden tarvitsisi ajaa useitten kuntien alueella.
Alustavasti on ajateltu, että palkattavan kuraattori työpanos voitaisiin jakaa seuraavasti:
Honkajoki 1-2 pvä /vko
Siikainen 1 pvä /vko
Karvia 1-2 pvä/ vko
Jämijärvi 1 pvä/ vko
Yhden viikkotyöpäivän kustannus Jämijärven osalta olisi noin 8000 – 9000 euroa vuodessa palkkojen osalta. Lisäksi tulee osoittaa työskentelyyn tilat, välineet ja aiheutuu mm. matkakustannuksia.
Sivistystoimenjohtajat pyrkivät siihen, että aiesopimus olisi valmis 15.8.2008 mennessä, jolloin kunnat voisivat varautua asiaan talousarviovalmistelussaan syksyllä ja uuden kuraattorin toiminta olisi mahdollista aloittaa vuoden 2009 alussa.
Asia on käsitelty myös Jämijärven kunnan oppilashuoltotyöryhmässä, joka antaa asialle täyden tukensa.
Ehdotus: Sivistyslautakunta päättää esittää kunnanhallitukselle, että se myöntää rehtorille valtuudet allekirjoittaa Jämijärven osalta yhteistyöhön ryhtyvien kuntien yhteinen aiesopimus ja saattaa asia muutoinkin loppuun siten, että lastensuojelulain edellyttämät kuraattoripalvelut ovat myös Jämijärven kunnan osalta kunnossa lastensuojelulain mukaisesti.
Ehdotus: Kunnanhallitus päättää hyväksyä sivistyslautakunnan esityksen ja saattaa sen edelleen tiedoksi valtuustolle.
Kunnanhallitus 178 § 17.6.2008
Jämijärven kunnan ja Samuli Rajakallion, perustettavan asunto-osakeyhtiön lukuun välille on laadittu kauppakirja.
Kauppakirjan mukaan kunta myy Peijarin kylässä sijaitsevan Kauppakulma RN:o 2:263 nimisen tilan, joka vastaa Jämijärven kirkonkylän asemakaava-alueen tonttia n:o 6, korttelissa n:o 36.
Tilan pinta-ala on 2500 m2 , ja tilalla sijaitsee varastorakennus n. 200 m2 ja saunarakennus n. 20 m2. Kauppahinta on 20 000 euroa.
Tontille on tarkoitus rakentaa kaksi kappaletta rivitaloja varastoineen / autokatoksineen. Hankkeen yhteenlaskettu kerrosala on 599,70 m2.
Kauppakirjaluonnos on esityslistan liitteenä nro 178.1.
Ehdotus: Kunnanhallitus ehdottaa valtuustolle, että valtuusto hyväksyy Jämijärven kunnan ja Samuli Rajakallion (perustettavan yhtiön lukuun) välisen kauppakirjan oheisen liitteen mukaisesti.
- Talouden toteutuminen 1.1.-30.4.2008 KH liite nro 166.1.
1. Valtuusto merkitsi tiedokseen talouden toteutumisen ajalla 1.1.-30.4.2008. Liite KH nro 166.1.
2. Valtuutettu Hilkka Lahdensivun tiedustelun perusteella käytiin keskustelu Kankaanpään Kansanterveystyön kuntayhtymän osaston sulkemisen vaikutuksesta Jämijärveläisiin potilaisiin. Valtuusto päätti palata tarvittaessa asiaan seuraavassa kokouksessaan.
3. Valtuutetut Pentti Virtanen ja Matti Leppihalme esittivät kritiikkiä uuden SOTE-piirin käynnistämiseen liittyviin toimenpiteisiin. Erityistä kritiikkiä sai henkilöstövalintojen perusteet. Keskusteltiin myös kunnan tekemästä oikaisuvaatimuksesta ja sen saamasta vastineesta. Sovittiin, että Jämijärvi kutsuu SOTE-piirin kuntien luottamushenkilöjohdon yhteispalaveriin, jossa käydään läpi aiemmin sovittuja periaatteita SOTE-piirin valmistelussa.